CELEX: 32022D0499
Language: lt
Date: 2022-03-23 00:00:00
Title: Komisijos įgyvendinimo sprendimas (ES) 2022/499 2022 m. kovo 23 d. kuriuo pagal Tarybos reglamentą (EB) Nr. 1224/2009 patvirtinami Kipro ir Slovėnijos nacionalinių patvirtinimo sistemų įgyvendinimo planų pakeitimai (pranešta dokumentu Nr. C(2022) 1844) (Tekstas autentiškas tik graikų ir slovėnų kalbomis)

2022 3 29   
               
               
                  LT
               
               
                  Europos Sąjungos oficialusis leidinys
               
               
                  L 101/43
               
            
         KOMISIJOS ĮGYVENDINIMO SPRENDIMAS (ES) 2022/499
         2022 m. kovo 23 d.
         kuriuo pagal Tarybos reglamentą (EB) Nr. 1224/2009 patvirtinami Kipro ir Slovėnijos nacionalinių patvirtinimo sistemų įgyvendinimo planų pakeitimai
         
            
               (pranešta dokumentu Nr. C(2022) 1844)
            
         
         (Tekstas autentiškas tik graikų ir slovėnų kalbomis)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 109 straipsnio 8 dalį,
         atsižvelgdama į Kipro ir Slovėnijos pateiktus nacionalinių patvirtinimo sistemų įgyvendinimo planų pakeitimus,
         kadangi:
         
                     (1)
                  
                  
                     pagal Reglamento (EB) Nr. 1224/2009 109 straipsnio 8 dalį, valstybės narės turi parengti nacionalinius pagal tą reglamentą registruojamų duomenų patvirtinimo sistemos įgyvendinimo planus, kurie sudaro sąlygas valstybėms narėms nustatyti patvirtinimo ir kryžminių patikrinimų prioritetus bei tolesnius su neatitikimų šalinimu susijusius veiksmus, grindžiamus rizikos valdymu. Tų planų pakeitimai turi būti pateikiami Komisijai patvirtinti;
                  
               
                     (2)
                  
                  
                     2021 m. birželio 23 d. Slovėnija pateikė Komisijai patvirtinti savo esamo nacionalinio plano, kuris buvo patvirtintas Komisijos įgyvendinimo sprendimu 2013/82/ES (2), pakeitimus. Tie pakeitimai atitinka Reglamento (EB) Nr. 1224/2009 109 straipsnyje ir Komisijos įgyvendinimo reglamento (ES) Nr. 404/2011 (3) 143–145 straipsniuose nustatytas sąlygas. Todėl juos reikėtų patvirtinti;
                  
               
                     (3)
                  
                  
                     2021 m. rugsėjo 3 d. Kipras pateikė Komisijai patvirtinti savo esamo nacionalinio plano, kuris buvo patvirtintas Įgyvendinimo sprendimu 2013/82/ES, pakeitimus. Tie pakeitimai atitinka Reglamento (EB) Nr. 1224/2009 109 straipsnyje ir Įgyvendinimo reglamento (ES) Nr. 404/2011 143–145 straipsniuose nustatytas sąlygas. Todėl juos reikėtų patvirtinti;
                  
               
                     (4)
                  
                  
                     šis sprendimas yra sprendimas dėl patvirtinimo pagal Reglamento (EB) Nr. 1224/2009 109 straipsnio 8 dalį;
                  
               
                     (5)
                  
                  
                     Komisija stebės, kaip taikomi nacionaliniai planai atsižvelgdama į veiksmingą jų įgyvendinimą. Jeigu remiantis faktais, nustatytais atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį, paaiškėja, kad planais nepakankamai užtikrinama, jog pagal Reglamento (EB) Nr. 1224/2009 33 straipsnį Komisijai būtų iki taikomų terminų teikiami išsamūs ir tikslūs duomenys, Komisija gali valstybių narių paprašyti planus atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinami 2021 m. rugsėjo 3 d. Kipro pagal Reglamento (EB) Nr. 1224/2009 109 straipsnio 8 dalį pateikti nacionalinio patvirtinimo sistemos įgyvendinimo plano pakeitimai.
         
         
            2 straipsnis
            Patvirtinami 2021 m. birželio 23 d. Slovėnijos pagal Reglamento (EB) Nr. 1224/2009 109 straipsnio 8 dalį pateikti nacionalinio patvirtinimo sistemos įgyvendinimo plano pakeitimai.
         
         
            3 straipsnis
            Jeigu remdamasi faktais, nustatytais atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį, Komisija mano, kad pagal 1 ir 2 straipsnius patvirtintais patvirtinimo planais valstybės narės neužtikrina veiksmingo Reglamento (EB) Nr. 1224/2009 109 straipsnyje nustatytų įpareigojimų įgyvendinimo, ji gali, pasikonsultavusi su atitinkamomis valstybėmis narėmis, paprašyti planus iš dalies pakeisti. Valstybės narės, atsižvelgdamos į tokį prašymą, savo patvirtinimo planus iš dalies pakeičia.
         
         
            4 straipsnis
            Šis sprendimas skirtas Kipro Respublikai ir Slovėnijos Respublikai.
         
         
            Priimta Briuselyje 2022 m. kovo 23 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2013 m. vasario 13 d. Komisijos įgyvendinimo sprendimas 2013/82/ES dėl Komisijos tvirtinamų nacionalinių patvirtinimo sistemos įgyvendinimo planų pagal Tarybos reglamento (EB) Nr. 1224/2009 109 straipsnio 8 dalį (OL L 44, 2013 2 15, p. 18).
         
            (3)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).